als_Latn dik_Latn sag_Latn
Kandidati i parë i Lulzim Bashës në qarkun e Shkodrës, Romeo Gurakuqi, çdo ditë zhvillon takime me banorët shkodranë në kuadër të zgjedhjeve të 25 qershorit.
Mirëpo ditën e djeshme, teksa po takonte tregtarët shkodranë në pedonalen e qytetit është përballur me një situatë të pazakontë.
Gurakuqi ka takuar çdo tregtar për të prezantuar alternativën e tij dhe të Republikës së re të Lulzim Bashës, por tregtari i parë që takoi, thonë për CityNews burime nga takimi e ka pyetur rreth arsyes se pse Jozefina Topalli nuk është në listën e Shkodres.
I pari i listës së Shkodrës e ka devijuar këtë pyetje me tregtarinnë pedonale dhe ka shkuar te tregtari i dytë, ku u prezantua si i pari i PD në Shkodër. Për fatin e keq të tij ka hasur të njëjtën pyetje edhe nga tregtari i dytë.
Përsëri siç thonë burime nga vendtakimi, Gurakuqi e ka anashkaluar si pyetje dhe ka shkuar të takojë tregtarin pasardhës për t’i treguar alternativën e tij, por edhe këtu është përballur me të njëjtën pyetje.
Ja biseda e zhvilluar mes tyre.
Gurakuqi: Jam Romeo Gurakuqi, përfaqësues i Republikës së re të Lulzim Bashës.
Tregtari: More, po Jozefina Topalli pse nuk është në listën e PD, në Shkodër.
Gurakuqi: Unë e kryesoj listën e Lulzim Bashës.
Tregtari: Për ty e mora vesh, por më thuaj pse nuk është Jozefina Topalli, ajo ka insistu me e ba pedonalen e Shkodrës, në qeverinë e Berishës, e cila është një nga më të bukurat në të gjithë Shqipërinë.
Gurakuqi: Nuk e di, unë jam kandidat i Lulzim Bashës në Shkodër.
Tregtari: Ëhë atëherë Partia Demokratike s’paska listë për ne shkodranët.
Kujtojmë që përveç këtij komunikimi mes tregtarëve dhe Romeo Gurakuqit, befasi ka pasur disa ditë më parë edhe Lulzim Basha, i cili teksa po prezantonte kandidatët dhe Republikëm e re të tij është përballur me imazhin e Jozefina Topallit në tokë dhe ajër me iniciativë dhe ide të demokratëve shkodranë./CityNews
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn